**ΥΠΟΚΕΙΜΕΝΟ-ΑΝΤΙΚΕΙΜΕΝΟ- KATHΓΟΡΟΥΜΕΝΟ**

|  |
| --- |
| **Ορισμός: Η λέξη που φανερώνει ποιος ενεργεί ή πάσχει ή βρίσκεται σε μια κατάσταση.**  **Πτώση : Ονομαστική**  **Ερωτήσεις: Ποιος/Ποια/Ποιο/Ποιοι/Ποιες /Ποια**  **+**  **Ρήμα** |

**1.-**

|  |
| --- |
| **ΥΠΟΚΕΙΜΕΝΟ ΤΟΥ ΡΗΜΑΤΟΣ** |

**π.χ. Η μητέρα μαγειρεύει.**

**Ποια μαγειρεύει;**

**2.-**

|  |
| --- |
| **ΑΝΤΙΚΕΙΜΕΝΟ ΤΟΥ ΡΗΜΑΤΟΣ** |

|  |
| --- |
| **Ορισμός: Το πρόσωπο ή το πράγμα στο οποίο πηγαίνει η ενέργεια του υποκειμένου του ρήματος**  **Πτώση: Γενική ,Αιτιατική**  **Ερωτήσεις: Ποιον/Ποιαν/Ποιο/Ποιους /Ποιες /Ποια/Τι**  **Ή**  **Από, με, σε, για +αιτιατική** |
| **π.χ. Μου είπες ψέματα.**  **Τι μου είπες; ψέματα**  **Σε ποιον είπες ψέματα; μου( σε εμένα)** |

**3.-**

**Υ + (Συνδετικό ) Ρ + Κ**

**Κατηγορούμενο του Υποκειμένου**

* **Ορισμός Το όνομα που δίνει κάποια πληροφορία για το Υποκείμενο(ιδιότητα )**
* **Ερώτηση Τι + Ρήμα+ Υποκείμενο**
* **Παράδειγμα : Ο Παύλος είναι γεωπόνος. Τι είναι ο Παύλος;**

**4.-**

**Υ + Ρ + Α + Κ**

**Κατηγορούμενο του Αντικειμένου**

* **Ορισμός: Δίνει μια ιδιότητα στο Αντικείμενο**
* **Ρήματα: ορίζω, εκλέγω, θεωρώ, μετατρέπω, αποκαλώ, ονομάζω…**
* **Παράδειγμα: Το σχολείο όρισε τον Ηλία απουσιολόγο.**

**Ποιον όρισε; Τον Ηλία ( αντικείμενο)**

**Τι τον όρισε; Απουσιολόγο ( κατηγορούμενο του αντικειμένου)**

**ΑΣΚΗΣΕΙΣ**

**1.-Στις παρακάτω προτάσεις να βρείτε τα ρήματα και τα υποκείμενά τους:**

* **Μπαίνουμε στο καΐκι που μας περιμένει.**
* **Πώς κλιμακώνεται η ψυχική αγωνία του αφηγητή;**
* **Δεν πάνε καλά τα οικονομικά μας.**
* **Ό,τι δε βλέπουν ανοιχτά, βλέπουν κλειστά τα μάτια.**
* **Ίσως έχεις γάτα ή σκύλο στο σπίτι.**
* **Εσύ είσαι η αιτία της καταστροφής μου.**
* **Όποιος θέλει ας έρθει.**

**2.-Στις παρακάτω προτάσεις να βρείτε τα ρήματα και τα αντικείμενά τους:**

* **Θα βρείτε ξύλινες και πλαστικές κατασκευές.**
* **Μου έστειλε χαιρετίσματα με τον αδελφό μου.**
* **Του κρύβει τις δυσκολίες που αντιμετωπίζει.**
* **Σου χρωστώ τη ζωή και την ευτυχία μου.**
* **Ο καθηγητής μας εξέτασε Ιστορία.**
* **Δεν τον ήθελε στη ζωή της.**

**3.-Στις παρακάτω προτάσεις να βρείτε τα κατηγορούμενα του υποκειμένου :**

* **Ήταν προσκεκλημένοι στο Παρίσι.**
* **Ο Καραγκιόζης φαντάζει φτωχός και λίγος.**
* **Ο αδερφός μου , ο Γιώργος , διορίστηκε γραμματέας της κοινότητας.**
* **Η κίνησή σου αποδείχθηκε λανθασμένη.**
* **Η κατάθεση του τελευταίου μάρτυρα υπήρξε καθοριστική για την απαλλαγή του κατηγορουμένου.**
* **Ο Πέτρος κατάντησε ερείπιο από τα βάσανα.**
* **Οι περισσότεροι ήρωες του 1821 γεννήθηκαν και πέθαναν φτωχοί.**
* **Φωτοσύνθεση ονομάζεται το φαινόμενο…**

**4.-Στις παρακάτω προτάσεις να βρείτε τα κατηγορούμενα του αντικειμένου :**

* **Τον διόρισαν δάσκαλο.**
* **Θεωρούν τον Πικάσο σπουδαίο ζωγράφο.**
* **Την ονόμασαν Άννα όπως τη γιαγιά της.**
* **Εξέλεξαν τη Γεωργία ταμία.**
* **Τον αποκάλεσε δειλό.**
* **Οι μαθητές εξέλεξαν τον Μάριο πρόεδρο του τμήματος.**
* **Το κείμενο παρουσιάζει την Ελλάδα προοδευτική.**
* **Τον παρουσίαζε στα μάτια των παιδιών σαν μπαμπούλα.**